Szia!

Gondolom adatokat vettél át a freesportparks.hu-ról. A honlap láblécében elég nagy betűkkel az van írva, hogy  "Minden jog fenntartva". Ez alapján nem használhatjuk semmilyen formában osm szerkesztésre, hacsak nem kaptál a szerzőtől engedélyt. Ha kaptál, akkor kérlek töltsd fel erre az oldalra: https://wiki.openstreetmap.org/wiki/Hungary/Importálás/Engedélyek Ha nincs engedély, akkor azokat az adatokat amiket onnan szedtél, kérlek töröld.

Köztérképről a szöveges leírást tilos átvenni mert nem kompatibilis a licensz. Köztérképen a szöveges leírások CC-BY-NC-ND licenszel rendelkeznek, ami nem kompatibilis az ODbL licenszel. A listaszerű adatok, alkotó, koordináta, stb, az közkincs, azt lehet másolni, ez csak a szöveges leírásokra vonatkozik. Részletek: https://www.kozterkep.hu/oldalak/jogi-nyilatkozat Illetve a wikibe kijegyzeteltem ezt angolul is: https://wiki.openstreetmap.org/wiki/Key:ref:kozterkep#Legal

artist_name mezőbe a művészek neve kerüljön, foglalkozása ne. artwork_subject nem szabadszavas mező, itt láthatod milyen értékeket lehet megadni:  https://wiki.openstreetmap.org/wiki/Key:artwork_subject 

url:kozterkep címke a közösség kérése volt, hogy maradjon meg addig amíg nem támogatja legalább egypár megjelenítő a ref:kozterkep címkét matrixon volt erről szavazás, ebben a changesetben raktam vissza: https://www.openstreetmap.org/changeset/155276745

A website címke az adott elem hivatalos honlapjára mutasson, ezért írjuk az köztérkép-es linkeket az url:kozterkep mezőbe. Meló volt őket átírni oda, mert 100 féle címkében voltak ezek össze vissza tárolva, ne dolgozz ellenünk kérlek.

Material mezőt angolul töltjük ki, a bronz az angolul bronze.

3 fa szerintem általában nem fasor. 2 fa semmiképp sem az. Ha egy erdőben véletlenül pár fa pont egyvonalban nőtt, akkor az nem fasor. Az én fejemben és a wiki szerint is az a fasor, ami jellegzetes, és messziről látszik, hogy egyszerre lettek ültetve, tudatosan párhuzamosan valamivel. Nem csak egy gyorsító eszköz, hogy több fát könnyebb legyen megrajzolni. https://wiki.openstreetmap.org/wiki/Tag:natural%3Dtree_row Ezeket én nem jelölném fasornak semmiképp:  https://osm.org/way/1339038917 https://osm.org/way/1339038927 https://osm.org/way/1339038926 https://osm.org/way/1339038933 https://osm.org/way/1339038935

A park feldarabolásával törölted a régit, ezzel annak elveszett így a 15 éves története, ami érdekes lehet ha megmarad: https://wiki.openstreetmap.org/wiki/Keep_the_history JOSM-ben ha az "Objektum kettévágása" paranccsal darabolsz egy zárt poligont, akkor az egyik elem megörökli a történetet.

Egyszerre használod a contact: és anélküli kapcsolati sémát. Valamelyik mellett tedd le a voksod, ez hibákat generálhat, ha valaki nem veszi észre, hogy a másik séma szerint már ki van töltve egy adat.

Ha az üzemeltető honlapját, elérhetőségét akarod megadni, arra létezik az operator:website, operator:email stb címke. https://wiki.openstreetmap.org/wiki/Key:operator:website

Javítod ezeket, vagy megcsináljam?

További jó térképezést!